Et projekt, som skal gøre børn glade for ord, blev i dag skudt i gang med et besøg af kronprinsesse Mary. Det er Mary Fonden, der står bag projektet. Projektet hedder LæseLeg. Det er blandt andet fire nordjyske børnehaver, som deltager i projektet. Mary understregede, at højtlæsning var vigtigt for børnene. - Vi kan alle huske historier, vi har fået læst som børn. Måske ikke detaljerne, men fællesskabet om historien. Børn kan godt li' gentagelser. Min egen datter Isabella, siger ofte insisterende: Læs det igen, siger hun til Nordjyske.
Kronprinsesse Mary besøgte i dag en børnehave i Aalborg.